ສານ​ລັດຖະທຳມະນູນ ເກົາຫຼີໃຕ້ ​​​ຕັດສິນ ເຫັນພ້ອມ ໃຫ້ຟ້ອງຮ້ອງ ປົດ​​ປະທານາທິບໍດີ ​
ສານ​ລັດຖະທຳ​ມະນູນ​ເກົາຫລີ​ໃຕ້ ​ໄດ້ລົງຄະແນນສຽງ ເຫັນພ້ອມໃຫ້ຟ້ອງຮ້ອງ​​ປົດ​​ປະທານາທິບໍດີ ​Park Geun-hye ຢ່າງ​ເປັນ​ທາງ​ການ ໃນວັນສຸກມື້ນີ້.
ສານລັດຖະທຳມະນູນເກົາຫລີໃຕ້ ໄດ້ລົງຄະແນນສຽງ ຢ່າງເປັນເອກກະສັນ ໃຫ້ຟ້ອງ ຮ້ອງ ປົດປະທານາທິບໍດີ ອອກຈາກໜ້າທີ່ ຢ່າງເປັນທາງການ ການຕັດສິນຢ່າງເປັນເອກກະສັນ ເຫັນພ້ອມໃຫ້ຟ້ອງຮ້ອງປົດທ່ານນາງ Park Geun- hye ໄດ້ມີຂຶ້ນໂດຍສານ ໃນວັນສຸກມື້ນີ້ ມີ 2 ຄົນ ເສຍຊີວິດ ໃນການປະທ້ວງທີ່ລະເບີດຂຶ້ນ ຢູ່ຂ້າງນອກສານ ຮັກສາການຫົວໜ້າຜູ້ພິພາກສາ ທ່ານນາງ Lee Jung-mi ໄດ້ອ່ານຄຳຕັດສິນສົດຜ່ານ ທາງໂທລະພາບແຫ່ງຊາດ ທ່ານນາງກ່າວວ່າ ທ່ານນາງ Park “ລະເມີດລັດ ຖະທຳມະ ນູນ ແລະກົດໝາຍ ຊຶ່ງໄດ້ທໍລະຍົດຕໍ່ຄວາມເຊື່ອໝັ້ນຂອງປະຊາຊົນ ” ສານໄດ້ກ່າວອ້າງເຖິງ “ການລະເມີດທີ່ຮ້າຍແຮງ” ຕໍ່ລັດຖະທຳມະນູນ ທີ່ກ່າວຫາ ທ່ານນາງ Park ວ່າ ສົມຮູ້ຮ່ວມຄິດກັນຢ່າງລັບໆກັບເພື່ອນມາເປັນເວລາດົນນານ ຂອງທ່ານນາງ ຄື ນາງ Choi Soon-sil ໃນການບັງຄັບໃຫ້ບໍລິສັດຍັກ ໃຫຍ່ເກົາ ຫລີ ບໍລິຈາກເງິນຫລາຍກວ່າ 69 ລ້ານໂດລາ ໃຫ້ແກ່ສອງມູນນິທິທີ່ມີຄວາມສົງໄສ ທ່ານນາງ Park ໄດ້ປະຕິເສດຊໍ້າແລ້ວຊໍ້າອີກ ໃນການກ່າວຫາຕໍ່ທ່ານນາງ ພາຍໃຕ້ລັດຖະທຳມະນູນ ຮັກສາການປະທານາທິບໍດີ ແລະນາຍົກລັດຖະມົນຕີ ທ່ານ Hwang Kyo-anh ຕ້ອງກຳນົດການເລືອກຕັ້ງປະທານາທິບໍດີໃໝ່ ທີ່ຈະມີຂຶ້ນ ພາຍໃນ60 ມື້ ທ່ານ Hwang ກ່າວວ່າ “ພວກເຮົາຕ້ອງກຳກັບນຳຄວາມເປັນລະບຽບຮຽບຮ້ອຍຂອງ ສັງຄົມເພື່ອປ້ອງກັນການຂັດແຍ້ງ ແລະແກ້ໄຂຄວາມຢ້ານກົວຂອງສາທາ ລະນະຊົນ ແລະຄວາມເປັນຫ່ວງຈາກປະຊາຄົມສາກົນ ໂດຍການຄວບຄຸມກິດ ຈະການຂອງປະ ເທດໃຫ້ຢູ່ໃນສະພາບທຸ່ນທ່ຽງ ” ໂຄສົກກະຊວງຕ່າງປະເທດສະຫະລັດ ທ່ານ Mark Toner ກ່າວວ່າ “ພວກເຮົາຈະສືບຕໍ່ເຮັດວຽກກັບນາຍົກລັດຖະມົນຕີ ທ່ານ Hwang ຈົນກວ່າເວລາທີ່ທ່ານຍັງຢູ່ໃນໜ້າທີ່ ຮັກສາການປະທານາທິບໍດີ ແລະພວກເຮົາເບິ່ງໄປໜ້າເພື່ອສ້າງຄວາມສຳພັນກັບ ບໍ່ວ່າຜູ້ໃດທີ່ປະຊາຊົນເກົາຫລີໃຕ້ ເລືອກເອົາມາເປັນປະ ທານາທິບໍດີຄົນຕໍ່ໄປ ” ທ່ານນາງ Park ເປັນປະທານາທິບໍດີເກົາຫລີໃຕ້ຄົນທຳອິດທີ່ຖືກເລືອກຢ່າງປະຊາທິປະໄຕ ທີ່ຈະຖືກປົດອອກຈາກໜ້າທີ່